b'\n_START_ARTICLE_\nKohima\n_START_PARAGRAPH_\nKohima (hindiksi \xe0\xa4\x95\xe0\xa5\x8b\xe0\xa4\xb9\xe0\xa4\xbf\xe0\xa4\xae\xe0\xa4\xbe, Kohim\xc4\x81) on Nagalandin osavaltion p\xc3\xa4\xc3\xa4kaupunki Intiassa l\xc3\xa4hell\xc3\xa4 Burman rajaa. Sen pinta-ala on 20 neli\xc3\xb6kilometri\xc3\xa4 ja v\xc3\xa4kiluku noin 78\xc2\xa0000 asukasta (2001). Kaupungissa asuu ihmisi\xc3\xa4 kaikista Nagalandin alueen 16 heimosta._NEWLINE_Aikaisemmin Kohima on tunnettu nimell\xc3\xa4 Thigoma. Historiallisesti kaupunki tunnetaan my\xc3\xb6s toiseen maailmansotaan liittyv\xc3\xa4st\xc3\xa4 Kohiman taistelusta, jossa japanilaiset ja Intian brittil\xc3\xa4inen armeija ottivat yhteen. Japanilaiset valtasivat kaupungin lyhyeksi aikaa vuonna 1944. Taistelu tunnetaan my\xc3\xb6s lempinimell\xc3\xa4 \xe2\x80\x9did\xc3\xa4n Stalingrad\xe2\x80\x9d.'